ลุ้นรางวัลใหญ่
สมาคมกีฬาแบดมินตันแห่งประเทศไทยฯพร้อมแล้วที่จะจัดงานใหญ่ เป็นเจ้าภาพจัดการแข่งขันแบดมินตันเอชเอสบีซี บีดับเบิลยูเอฟ เวิลด์ ทัวร์ ซุปเปอร์ 500 โตโยต้า ไทยแลนด์ โอเพ่น 2019 ชิงถ้วยพระราชทานพระบาทสมเด็จพระเจ้าอยู่หัว พร้อมเงินรางวัลรวม 350,000 เหรียญสหรัฐฯ หรือ ประมาณ 11,550,000 บาทระหว่างวันที่ 30 ก.ค.-4 ส.ค.นี้ ที่อินดอร์สเตเดียม หัวหมาก,ในปีนี้ มือดังระดับโลกจาก 20 ประเทศ ตอบรับเดินทางมาร่วมชิงชัยเรียบร้อยแล้ว,นำมาโดย เคนโตะ โมโมตะ ชายเดี่ยวมือ 1 ของโลกจากญี่ปุ่น, เฉิน ยู่ เฟย หญิงเดี่ยวมือ 2 ของโลกจากจีน, วากานะ นากาฮาระ กับมายุ  มัตซึโตโมะ หญิงคู่มือ 1 ของโลกจากญี่ปุ่น, มาร์คัส เฟอร์นัลดี กิเดียน กับเควิน ชานจายา ชายคู่มือ 1 ของโลกจากอินโดนีเซีย และเจิ้ง ซีเหว่ย กับหวง ย่าเฉียง คู่ผสมมือ 1 ของโลกจากจีน,ส่วนนักตบลูกขนไก่ไทย มี เมย์ รัชนก อินทนนท์ หญิงเดี่ยวมือ 7 ของโลก นำทัพร่วมด้วย บาส เดชาพล พัววรานุเคราะห์ กับ ปอป้อ ทรัพย์สิรี แต้รัตนชัย คู่ผสมมือ 4 ของโลก, กิ๊ฟ จงกลพรรณ กิตติธรากุล กับ วิว รวินดา ประจงใจ หญิงคู่มือ 9 ของโลก และ หมิว พรปวีณ์ ช่อชูวงศ์ หญิงเดี่ยวมือ 17 ของโลก,โดยคุณหญิงปัทมา ลีสวัสดิ์ตระกูล นายกสมาคมฯ การันตีปีนี้ไม่ธรรมดา,เพราะเป็นรายการเก็บคะแนนสะสมอันดับโลก เพื่อคัดเลือกนักกีฬาไปเข้าร่วมในมหกรรมกีฬาโอลิมปิก 2020 ที่กรุงโตเกียว ประเทศญี่ปุ่น ในปีหน้าด้วย,อย่างไรก็ตาม แม้จะมีมือดังมาพร้อมหน้า แต่ฝีมือของนักกีฬาไทยก็ไม่เป็นรองใคร,หวังไว้ว่าจะมีอย่างน้อย 2 แชมป์ติดมือ จาก หญิงเดี่ยว รัชนก อินทนนท์ และคู่ผสม ทรัพย์สิรี แต้รัตนชัย กับเดชาพล พัววรานุเคราะห์,แฟนๆกีฬาที่สนใจ หาซื้อบัตรเข้าชมได้แล้วตั้งแต่วันนี้ ที่ไทยทิคเก็ตเมเจอร์ทุกสาขา ราคา 100, 200, 400 และ 800 บาท,นอกจากความมันในสนามแล้ว ปีนี้ยังมีความพิเศษสุดเพิ่มเติม,เมื่อสมาคมกีฬาแบดมินตันฯได้ร่วมกับโตโยต้า ผู้สนับสนุนหลักการแข่งขัน เปิดโอกาสให้ผู้ชมได้ร่วมสนุกและชิงสิทธิ์รับรางวัลใหญ่,ลุ้นแพ็กเกจทัวร์ไปชมการแข่งขันแบดมินตันชิงแชมป์โลก 2019 ที่จะมีขึ้นในระหว่างวันที่ 19–25 ส.ค.นี้ ที่ประเทศสวิตเซอร์แลนด์,รวมทั้งหมด 20 รางวัล รางวัลละ 2 ท่าน มูลค่าถึง 3,200,000 บาท,เรียกว่าหาได้ยากจากการแข่งขันรายการอื่นๆ ถ้าดวงดี จะถือเป็นโชค 2 ชั้น ได้เดินทางไปชมศึก เวิลด์คัพของแบดมินตันถึงขอบสนาม,เป็นที่อิจฉาของแฟนตบลูกขนไก่อีกหลายคน,อย่างแน่นอน,ฟ้าคำราม
สมาคมกีฬาแบดมินตันแห่งประเทศไทยฯพร้อมแล้วที่จะจัดงานใหญ่ เป็นเจ้าภาพจัดการแข่งขันแบดมินตันเอชเอสบีซี บีดับเบิลยูเอฟ เวิลด์ ทัวร์ ซุปเปอร์ 500
สมาคมกีฬาแบดมินตัน,เจ้าภาพจัดการแข่งขัน,แบดมินตันเอชเอสบีซี,เคนโตะ โมโมตะ,เฉิน ยู่ เฟย,เรียงหน้าชน,ฟ้าคำราม